ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 713 

29 Ιουνίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημι- 
ώσεως, λόγω αναγκαστικής απαλλοτριώσεως ακινή¬ 
του, που βρίσκεται στην Κοινότητα Δαυλείας Νομού 
Βοιωτίας και στην κτηματική θέση ΛΙΘΟΣ, δυνάμει 
της αριθμ. 34/1992 αποφάσεως του Κοινοτικού 
Δαυλείας Νομού Βοιωτίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση όρων δόμησης στο Συνοικισμό Δικαστών 
και Εισαγγελέων περιοχής Σχοινιά Δήμου Μαρα¬ 


θώνα Αττικής. 2 

Ένταξη σε κατηγορίες και καθορισμός ορίων του οικι¬ 
σμού ΑΡΧΑΓΓΕΛΟΣ της Κοινότητας Δαιμονιάς Ν. 
Λακωνίας με καθορισμό όρων και περιορισμών δό¬ 
μησης. 3 

Ένταξη σε κατηγορίες και καθορισμός ορίων του οικι¬ 
σμού ΑΓΕΡΑΝΟΥ, κοιν. Νεοχωρίου Ν. Λακωνίας με 
καθορισμό όρων και περιορισμών δόμησης. 4 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

( 1 ) 

Ειδοποίηση της γενομένης παρακαταθέσεως αποξημιώ- 
σεως, λόγω αναγκαστικής απαλλοτριώσεως ακινήτου, 
που βρίσκεται στην Κοινότητα Δαυλείας Νομού Βοιω¬ 
τίας και στην κτηματική θέση ΛΙΘΟΣ, δυνάμει της 
αριθμ. 34/1992 αποφάσεως του Κοινοτικού Δαυλείας 
Νομού Βοιωτίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΔΑΥΛΕΙΑΣ 

Δυνάμει της αριθμ. 34/5.5.1992 αποφάσεως του Κοι¬ 
νοτικού Συμβουλίου Δαυλείας, που επικυρώθηκε με την 
αριθμ. 12312/9.9.92 όμοια του Νομάρχη Βοιωτίας, έγινε 
αναγκαστική απαλλοτρίωση ακινήτου ιδιοκτησίας Αφών I. 


Ζησίμου, εκτάσεως 246,98 μ 2 , για λόγους δημόσιας ωφέ¬ 
λειας, με σκοπό την διάνοιξη στροφής στη θέση ΛΙΘΟΣ 
της Κοινότητας Δαυλείας. 

Δια της αριθμ. 19/1993 αποφάσεως του Μονομελούς 
Πρωτοδικείου Λιβαδειάς, καθορίστηκε η προσωρινή τιμή 
μονάδος αποζημιώσεως των απαλλοτριωθέντων εκτά¬ 
σεων και των επικειμένων. 

Συνεπεία της άνω αποφάσεως και της αριθ. 65/ 
6.6.1993 αποφάσεως του Κοινοτικού Συμβουλίου, κατέ¬ 
θεσα το ποσόν των δραχμών 740.940 εις το εν Λεβαδεία 
Γραφείο Παρακαταθηκών και Δανείων δια την καθορι- 
σθείσα αποζημίωση των εικαζομένων δικαιούχων, εκδο- 
θέντος προς τούτο το υπ’ αριθμ. 022504/16.6.1993 
Γραμμάτιο Συστάσεως Παρακαθήκης, ευρισκομένου παρ’ 
ημίν. 

Όθεν κατά Νόμον πληροφορούμε όλους όσους: 

α) Έχουν δικαιώματα κυριότητας ή άλλα εμπράγματα δι¬ 
καιώματα στα ακίνητα που απαλλοτριώθηκαν με τη ρη- 
θείσα πράξη αποζημιώσεων. 

β) Έχουν εγγράφει υποθήκη ή έχουν επιβάλει κατά¬ 
σχεση ότι η αποζημίωση που καθόρισε το Μονομελές 
Πρωτοδικείο Λιβαδειάς δια της αριθμ. 19/1993 αποφά- 
σεώς του για την απαλλοτριωθείσα έκτάση εμβαδού 
246.98 μ 2 που εμφαίνεται στο οικείο τοπογραφικό και 
κτηματολογικό διάγραμμα, το οποίο συνέταξε η Νομαρχία 
Βοιωτίας (τμήμα ΤΥΔΚ) νομίμως τεθεωρημένα έχει κατα¬ 
τεθεί δια του ειρημένου Γραμματίου εις το εν Λεβαδεία 
Γ ραφείο Παρακαταθηκών και Δανείων. 

Το ανωτέρω ποσόν είναι αποδοτέον σ’ αυτούς που θα 
αναγνωρισθούν νόμιμα δικαιούχοι της αποζημιώσεως δια 
τας ως άνω ιδιοκτησίας τους. 

Η παρούσα ειδοποίηση να δημοσιευθεί εις την Εφημε¬ 
ρίδα της Κυβερνήσεως. 

Δαύλεια 17 Ιουνίου 1993 

Ο Πρόεδρος της Κοινότητας 
ΙΩΑΝΝΗΣ Δ. ΙΩΑΝΝΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 9785/1992 (2) 

Τροποποίηση όρων δόμησης στο Συνοικισμό Δικαστών και 
Εισαγγελέων περιοχής Σχοινιά Δήμου Μαραθώνα Αττι¬ 
κής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής 
Αποκεντρώσεως». 

2. Τις διατάξεις του άρθρου 1 του Α.Ν. 314/1968 ΦΕΚ 
47/-Α. 

3. Τις διατάξεις του από 9.11.1983 υπ’ αρ. 443 Π.Δ. 
«Μεταβίβαση αρμοδιότητος στους Νομάρχες έγκρισης 
τροποποιήσεως ρυμοτομικών σχεδίων και επιβολής προ- 
κηπίων» (ΦΕΚ 165/-Α). 

4. Τις διατάξεις του από 17.7.1923 Δ/τος «περί σχεδίων 
πόλεων κλπ», ως τροποποιήθησαν μεταγενεστέρως. 

5. Τις διατάξεις του Ν. 1577/1985 «Περί Γενικού Οικο¬ 
δομικού Κανονισμού». 

6. Το από 19.1.1970 Διάταγμα (ΦΕΚ/34/Δ/24.2.1970) 
με το οποίο εγκρίθηκε το ρυμοτομικό σχέδιο του Συν/ 
σμού Δικαστών και Εισαγγελέων περιοχής Σχοινιά του Δή¬ 
μου Μαραθώνος Αττικής. 

7. Το πρακτικό 5 της Συνεδρίασης 6/11.2.1993 για το 
θέμα του Νομαρχιακού Συμβουλίου Χωροταξίας, Οικισμού 
και Περιβάλλοντος Ανατολικής Αττικής, αποφασίζουμε: 

Αρθρο 1 

α) Τροποποιούμε τους όρους δόμησης του Συν/σμού 
Δικαστών και Εισαγγελέων της περιοχής Σχοινιά του Δή¬ 
μου Μαραθώνα Αττικής ως εξής: 
αΐ. Ποσοστό κάλυψης 30%. 
α2. Συντελεστές Δόμησης 0,40 
α3. Μέγιστο ύψος Η=8,60 μ., μετρούμενο από την τε¬ 
λική στάθμη του πέριξ εδάφους δυνάμενο να προσαυξη¬ 
θεί κατά 1,5 μ. σε περίπτωση κατασκευής στέγης. 

α4. Μέγιστος αριθμός ορόφων 2 μη επιτρεπομένης της 
κατασκευής του κτιρίου επί υποστηλωμάτων (ΡίΙοίί). 

α5. Σε περίπτωση κεκλιμένου εδάφους το κτίριο κλιμα¬ 
κώνεται για καλύτερη προσαρμογή στο έδαφος ώστε κα¬ 


νένα σημείο του να μην υπερβαίνει το μέγιστο ύψος 8,60 
μ. και καμμία όψη του κτηρίου προβαλλομένη σε κατακό- 
ρυφο επίπεδο να μην έχει ύψος μεγαλύτερο από 11.00 μ. 

β) Επιβάλλεται υποχρεωτική τοποθέτηση του κτιρίου σε 
απόσταση Δ του ΓΟΚ του 85 από τα πλάγια και πίσω όρια 
του οικοπέδου. 

γ) Επιτρέπεται η ανέγερση περισσοτέρων της μίας οικο¬ 
δομών στο ίδιο οικόπεδο σύμφωνα με τις ισχύουσες διατά¬ 
ξεις έτσι ώστε να μην αντιστοιχούν περισσότερες από 3 οι¬ 
κοδομές για κάθε άρτιο οικόπεδο και κάθε μία οικοδομή 
δεν θα μπορεί να περιλαμβάνει περισσότερες από 3 αυτο¬ 
τελείς κατοικίες. 

δ) Επιβάλλεται η διάσπαση των κτιρίων μέχρι πλήρη δια¬ 
χωρισμό τους έτσι ώστε να μην προκύπτει κτίριο καλυπτό¬ 
μενης επιφάνειας μεγαλύτερης των 350 μ 2 και όγκου με¬ 
γαλύτερου των 2.500 μ 3 . 

ε) Πάνω από το μέγιστο ύψος του κτιρίου επιτρέπονται 
όλες οι κατασκευές του άρθρου 16 του ΓΟΚ/1985 πλην 
της παρ. 1 β και 2, όσον αφορά την τοποθέτηση ηλιακών 
συλλεκτών επιτρέπεται η τοποθέτησή τους εφ’ όσον το 
ύψος τους δεν ξεπερνά το συμπαγές στηθαίο και σε περί¬ 
πτωση στέγης εφ’ όσον η συλλεκτική επιφάνεια συμπίπτει 
με την επιφάνεια της στέγης χωρίς να επιτρέπεται να προ¬ 
εξέχει άλλο εξάρτημα του ηλιακού συλλέκτη. 

στ) Κατά τα λοιπά, εξακολουθούν να ισχύουν οι διατά¬ 
ξεις του από 19.1.1970 Διατάγματος (ΦΕΚ 34/Δ/ 
24.2.1970). 

Αρθρο 2 

Κάλυψη Δαπάνης 

Από τις Διατάξεις της απόφασης αυτής, δεν προκαλεί- 
ται δαπάνη σε βάρος του προϋπολογισμού του Δήμου Μα¬ 
ραθώνα. 

Αρθρο 3 

Η ισχύς της παρούσας απόφασης, αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 15 Ιουνίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΙ (ΤΕΥΧΟΣ ΤΕΤΑΡΤΟ) 

Αριθ. οικ. Π - 1772 (3) 

Ένταξη σε κατηγορίες και καθορισμός ορίων του οικισμού 
ΑΡΧΑΓΓΕΛΟΣ της Κοινότητας Δαιμονιάς Ν. Λακωνίας 
με καθορισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 
«περί διοικητικής αποκέντρωσης». 

2. Τις διατάξεις του Α.Ν. 314/68 «περί παροχής αρμο¬ 
διοτήτων στον Υπουργό Β. Ελλάδος και τους Νομάρχες», 
όπως τροποποιήθηκε με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων 
πόλεων». 

4. Τις διατάξεις του Ν. 1337/83, όπως τροποποιήθηκε 
με το Ν.1512/85. 

5. Τις διατάξεις του Ν.1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου κα¬ 
θορισμού ορίων οικισμών της χώρας μέχρι 2.000 κατοί¬ 
κους, κατηγοριών αυτών και καθορισμού όρων και περιο¬ 
ρισμών δόμησής τους» όπως ισχύει σήμερα και τροποποι¬ 
ήθηκε με το από 14.2.87 Π.Δ (ΦΕΚ133Δ' /23.2.87) και το 
από 25.4.89 Π.Δ. (ΦΕΚ 293Δ716.5.89). 

7. Τις προτάσεις των ιδιωτών μελετητών Μηχανικών, 
στους οποίους ανατέθηκε η σχετική μελέτη στα πλαίσια 
του προγράμματος των ανοικτών πόλεων, που αφορούν 
τον προσδιορισμό των ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερόμενους μελε¬ 
τητές κατά τις υποδείξεις των σχετικών προδιαγραφών 
του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απο- 
γραφών του κράτους από την Ε.Σ.Υ.Ε. 

10. Την υπ’ αριθμ. 45/92 απόφαση γνωμοδότησης για 
την παραπάνω μελέτη του Κοιν. Συμβουλίου Δαιμονιάς 
ύστερα από την τήρηση της νόμιμης διαδικασίας. 

11. Το υπαριθμό 392/3.3.89 έγγραφο της Δ/νσης Δα¬ 
σών Λακωνίας. 

12. Την γνωμοδότηση του Συμβουλίου Χ.Ο.Π. του Νο¬ 
μού που λήφθηκε κατά την συνεδρία στις 13.4.1993 με 
αριθμό πράξης 3η θέμα Ιο, αποφασίζουμε: 

1. Κατατάσσουμε τον οικισμό ΑΡΧΑΓΓΕΛΟ της Κοινό¬ 
τητας Δαιμονιάς, στις κατηγορίες: 

α) ως προς την θέση στο χώρο: Παραλιακός 
β) ως προς τον βαθμό προστασίας: Αδιάφορος 
γ) ως προς την δυναμικότητα: Δυναμικός 
δ) ως προς τον βαθμό διασποράς: Συνεκτικός 
ε) ως προς το μέγεθος: Μικρός 

2. Καθορίζουμε τα όρια του οικισμού Αρχαγγέλου της 


Κοινότητας Δαιμονιάς Επιδ. Λιμηράς με τα στοιχεία 1 έως 
13, όπως αυτά φαίνονται στο συνοδευτικό της παρούσας 
σχεδιάγραμμα σε κλίμακα 1:5000, που αποτελεί αναπό¬ 
σπαστο μέρος της απόφασης αυτής και συντάχθηκε με 
βάση τα στοιχεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς 
όρους και περιορισμούς δόμησης, για τον προαναφερό- 
μενο οικισμό: 

Α. Γ ενικοί όροι δόμησης: 

I. Μέσα στα όρια του οικισμού ισχύουν οι γενικοί όροι 
δόμησης που προβλέπονται από το Π.Δ. της 24.4.85 
(ΦΕΚ 181 Δ' της 3.5.85), όπως τροποποιήθηκε με το από 
14.2.87 Π.Δ. (ΦΕΚ 133 Δ’ της 23.2.1987) και το από 
25.4.89 Π.Δ. (ΦΕΚ 293 Δ' /16.5.89) και για τον οικισμό 
αυτό καθορίζουμε την κατά κανόνα αρτιότητα στα πεντα¬ 
κόσια (500) τ.μ. 

II. Κατά παρέκκλιση, μέσα στα όρια του οικισμού αυτού 
θεωρούνται άρτια τα οικόπεδα με όποιο εμβαδό είχαν στις 
3.5.1985, ημέρα δημοσίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε 
σύμφωνα με το από 24.4.85 Π.Δ. (ΦΕΚ 181 Δ' της 3.5.85) 
προέκυψε ότι όλα τα κτίρια στον οικισμό είναι μονώροφα 
και διώροφα, όπως φαίνεται και στο αντίστοιχα δελτίο Αρ¬ 
χιτεκτονικής Αναγνώρισης και γι’ αυτό το λόγο, το μέγιστο 
επιτρεπόμενο ύψος των κτιρίων ορίζεται σε 7,50 μ. 

Επιτρέπεται η υπέρβαση του μεγίστου επιτρεπόμενου 
ύψους μόνο για την κατασκευή στέγης η οποία στο ανώ¬ 
τερο σημείο της δεν θα υπερβαίνει τα 2,00 μ. 

Β. Ειδικοί όροι δόμησης: 

α) Οι διώροφες ανεγειρόμενες οικοδομές θα καλύπτο¬ 
νται με στέγη. 

β) Επιβάλλονται ξύλινα κουφώματα. 

γ) Απαγορεύονται οι περιμετρικοί εξώστες. 

δ) Οι ενδείξεις του δελτίου Αρχιτεκτονικής Αναγνώρι¬ 
σης που συνοδεύει την παρούσα και αποτελεί αναπόσπα¬ 
στο μέρος της είναι δυνητικές για τον ιδιοκτήτη ή τον με¬ 
λετητή. 

4. Κάλυψη δαπάνης. 

Από τις διατάξεις αυτής της Απόφασης προκαλείται δα¬ 
πάνη σε βάρος του προϋπολογισμού της Κοινότητας Δαι- 
μονιάς το ύψος της οποίας δεν μπορεί να προσδιορι- 
σθεί. 

Η παρούσα απόφαση με την καρτέλα των ειδικών όρων 
δόμησης και το διάγραμμα κλ. 1:5000 που τη συνοδεύουν 
να δημοσιευθούν στην Εφημερίδα της Κυβερνήσεως. 

Σπάρτη, 1 Ιουνίου 1993 

Ο Νομάρχης 
ΑΘΑΝΑΣΙΟΣ ΠΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π-620 (4) 

Ένταξη σε κατηγορίες και καθορισμός ορίων του οικισμού 
ΑΓΕΡΑΝΟΥ, κοιν. Νεοχωριου Ν. Λακωνίας με καθορι¬ 
σμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 
«περί διοικητικής αποκέντρωσης». 

2. Τις διατάξεις του Α.Ν. 314/68 «περί παροχής αρμο¬ 
διοτήτων στον Υπουργό Β. Ελλάδος και τους Νομάρχες», 
όπως τροποποιήθηκε με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων 
πόλεων». 

4. Τις διατάξεις του Ν. 1337/83, όπως τροποποιήθηκε 
με το Ν.1512/85. 

5. Τις διατάξεις του Ν.1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου κα¬ 
θορισμού ορίων οικισμών της χώρας μέχρι 2.000 κατοί¬ 
κους, κατηγοριών αυτών και καθορισμού όρων και περιο¬ 
ρισμών δόμησής τους» όπως ισχύει σήμερα και τροποποι¬ 
ήθηκε μετο από 14.2.87 Π.Δ(ΦΕΚ 133Δ' /23.2.87) και το 
από 25.4.89 Π.Δ. (ΦΕΚ 293ΔΥ16.5.89). 

7. Τις προτάσεις των ιδιωτών μελετητών Μηχανικών, 
στους οποίους ανατέθηκε η σχετική μελέτη στα πλαίσια 
του προγράμματος των ανοικτών πόλεων, που αφορούν 
τον προσδιορισμό των ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερόμενους μελε¬ 
τητές κατά τις υποδείξεις των σχετικών προδιαγραφών 
του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απο- 
γραφών του κράτους από την Ε.Σ.Υ.Ε. 

10. Την υπ’ αριθμ. 10/91 Απόφαση (γνωμοδότηση για 
την παραπάνω μελέτη) του Κοιν. Συμβουλίου Νεοχωριου 
ύστερα από την τήρηση της νόμιμης διαδικασίας. 

11. Το υπαριθμό 156/20.2.91 έγγραφο της Δ/νσης Δα¬ 
σών Λακωνίας. 

12. Το υπαριθμό 2988/11.9.91 έγγραφο της 5ης Εφο¬ 
ρείας Βυζαντινών Αρχαιοτήτων Σπάρτης. 

13. Το υπαριθμό 1426/14.9.92 έγγραφο της Ε’ Εφο¬ 
ρείας Προϊστορικών και κλασσικών Αρχαιοτήτων Σπάρ- 
της. 

14. Την γνωμοδότηση του Συμβουλίου Χ.Ο.Π. του Νο¬ 
μού που λήφθηκε κατά την συνεδρία στις 13.4.1993 με 
αριθμό πράξης 3η θέμα 3ο, αποφασίζουμε: 

1. Κατατάσσουμε τον οικισμό ΑΓΕΡΑΝΟ της Κοινότη¬ 
τας Νεοχωριου, στις κατηγορίες: 

α) ως προς την θέση στο χώρο: Παραλιακός 
β) ως προς τον βαθμό προστασίας: Αξιόλογος 
γ) ως προς την δυναμικότητα: Στάσιμος 
δ) ως προς τον βαθμό διασποράς: Συνεκτικός 
ε) ως προς το μέγεθος: Μικρός 

2. Καθορίζουμε τα όρια του οικισμού Αγερανού της Κοι¬ 
νότητας Νεοχωριου, Επ. Γυθείου με τα στοιχεία 1 έως 5, 
όπως αυτά φαίνονται στο συνοδευτικό της παρούσας σχε¬ 
διάγραμμα σε κλίμακα 1:5000, που αποτελεί αναπόσπα¬ 
στο μέρος της απόφασης αυτής και συντάχθηκε με βάση 
τα στοιχεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς 
όρους και περιορισμούς δόμησης, για τον προαναφερό- 
μενο οικισμό: 


Α. Γ ενικοί όροι δόμησης: 

I. Μέσα στα όρια του οικισμού ισχύουν οι γενικοί όροι 
δόμησης που προβλέπονται από το Π.Δ. της 24.4.85 
(ΦΕΚ 181 Δ’ της 3.5.85), όπως τροποποιήθηκε με το από 
14.2.87 Π.Δ. (ΦΕΚ 133 Δ - της 23.2.1987) και το από 
25.4.89 Π.Δ. (ΦΕΚ 293 Δ' /16.5.89) και για τον οικισμό 
αυτό καθορίζουμε την κατά κανόνα αρτιότητα στα τριακό¬ 
σια (300) τ.μ. 

II. Κατά παρέκκλιση, μέσα στα όρια του οικισμού αυτού 
θεωρούνται άρτια τα οικόπεδα με όποιο εμβαδδ είχαν στις 
3.5.1985, ημέρα δημοσίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε 
σύμφωνα με το από 24.4.85 Π.Δ. (ΦΕΚ 181 Δ' της 3.5.85) 
προέκυψε ότι όλα τα κτίρια στον οικισμό είναι μονώροφα 
και διώροφα, όπως φαίνεται και στο αντίστοιχα δελτίο Αρ¬ 
χιτεκτονικής Αναγνώρισης και γι’ αυτό το λόγο, το μέγιστο 
επιτρεπόμενο ύψος των κτιρίων ορίζεται σε 7,50 μ. 

Επιτρέπεται η υπέρβαση του μεγίστου επιτρεπόμενου 
ύψους μόνο για την κατασκευή στέγης η οποία στο ανώ¬ 
τερο σημείο της δεν θα υπερβαίνει τα 2,00 μ. 

Β. Ειδικοί όροι δόμησης: 

Καθορίζουμε ως ειδικούς όρους δόμησης όλες τις εν¬ 
δείξεις του δελτίου Αρχιτεκτονικής Αναγνώρισης, που συ¬ 
νοδεύει την παρούσα και αποτελεί αναπόσπαστο μέρος 
της, οι οποίες αναλυτικά περιγράφονται παρακάτω: 

α) Τα κτίσματα θα καλύπτονται με σχέση δίριχτη ή τε- 
τράριχτη με κλίση 25%, με προεξοχή 0,20 μ. και χρήση κε¬ 
ραμιδιών Βυζαντινού τύπου χρώματος κόκκινου. 

Επίσης είναι δυνατόν να καλύπτονται με πλάκα από 
οπλισμένο σκυρόδεμα με την προϋπόθεση ότι δεν θα 
υπάρχουν εξώστες και θα κατασκευάζεται περιμετρικά 
συμπαγές στηθαίο μικρού ύψους. 

β) Όλες οι όψεις των κτιρίων θα έχουν χρωματισμό 
λευκό ή γκρίζο και θα διαμορφώνονται με πέτρα ή σοβά - 
κονίαμα. 

γ) Ανοικτά ακάλυπτα μπαλκόνια πλάτους μέχρι 1 ,ΟΟμ 
και μήκους μέχρι 2,00 μ. μπορούν να κατασκευάζονται 
στον πρώτο όροφο ή λιακωτό. 

Οι εξωτερικές σκάλες θα κατασκευάζονται χτιστές με 
στηθαίο συμπαγές χρώματος γκρίζου ή λευκού. 

δ) Στα μπαλκόνια θα κατασκευάζεται στηθαίο ασφα¬ 
λείας από κιγκλίδωμα ξύλινο χρωματισμένο γκρίζο ή χτιστό 
συμπαγές. 

ε) Τα εξωτερικά ανοίγματα να μην υπερβαίνουν το 10% 
στις όψεις του ισογείου και το 10% στις όψεις του πρώτου 
ορόφου Κορνιζώματα από πέτρα. 

στ) Τα υπέρθυρα (πρέκια) να κατασκευάζονται οριζό¬ 
ντια ή ημικυκλικά ή τοξωτά, από σοβά - κονίαμα χρώματος 
λευκού. 

ζ) Τα κουφώματα να είναι ξύλινα καρφωτά ή με καΐτια 
χρώματος μπλέ ή κόκκινου. 

η) Η περίφραξη των γηπέδων θα γίνεται με μαντρότοιχο 
χαμηλό από πέτρα ή πεταχτό σοβά. 

4. Για οποιαδήποτε οικοδομική ή σκαπτική εργασία 
στον οικισμό απαιτείται η γραπτή σύμφωνη γνώμη της Ε' 
Εφορείας Προϊστορικών και κλασσικών Αρχαιοτήτων 
Σπάρτης καθώς επίσης και η παρακολούθηση των εκσκα¬ 
φών θεμελίων από εντεταλμένο φύλακα αρχαιοτήτων της 
παραπάνω Εφορείας. 

5. Κάλυψη δαπάνης. 

Από τις διατάξεις αυτής της απόφασης προκαλείται δα- 

πάνη σε βάρος του προϋπολογισμού της Κοινότητας Νεο- δόμησης και το διάγραμμα κλ. 1:5000 που τη συνοδεύουν 
χωρίου το ύψος της οποίας δεν μπορεί να προσδιορι- να δημοσιευθούν στην Εφημερίδα της Κυβερνήσεως. 


σθεί. 

Η παρούσα απόφαση με την καρτέλα των ειδικών όρων 





1 

Ε 

1 

1 

Ε 

1 

1. μανδρότο ιχος ψπλός’ ί 

Η 

3. άλλος τρόπος | 

Ξν<ΙΦΙ<Ι3υ 


Σπάρτη, 1 Ιουνίου 1993 
Ο Νομάρχης 
ΑΘΑΝΑΣΙΟΣ ΠΕΠΠΑΣ 





























































